# name
Automatització de l’avaluació d’activitats a l’assignatura de Disseny Experimental i Anàlisi de Dades mitjançant R i Moodle

# metadata.dc.description.abstract[].value
En aquest projecte hem explorat les funcionalitats del paquet exams de R per
tal d’implementar activitats individualitzades en Moodle. El mòdul exams permet
incorporar en el banc de Moodle diferents tipus de preguntes, les més senzilles
i habituals són les numèriques i les multichoice, si bé pels propòsits d’aquest
projecte destaquen especialment les cloze. L’avantatge principal d’utilitzar
exams en lloc de redactar directament les preguntes des del propi Moodle és
que una mateixa pregunta amb exams pot tenir moltes variants, cadascuna
amb diferents dades associades. Un cop s’integra la pregunta en un qüestionari
del campus, aquest subministra aleatòriament a cada estudiant una d’aquestes
variants corregint automàticament les respostes.
El projecte tenia un perfil principalment exploratori de les capacitats d’exams
però hem avançat força en el seu maneig de forma que hem pogut proposar als
alumnes cinc activitats. No hem apreciat problemes tècnics rellevants, la
participació dels estudiants ha resultat majoritària i molt satisfactòria tenint en
compte el seu caràcter voluntari.
La nostre conclusió és que aquesta tecnologia resulta molt eficient per dotar a
qualsevol curs d’Estadística d’activitats individualitzades sota el paraigües
Moodle. Estem disposats en un proper projecte PMID a dissenyar amb exams
totes les activitats on-line obligatòries de l’assignatura.

# metadata.dc.title[].value
Automatització de l’avaluació d’activitats a l’assignatura de Disseny Experimental i Anàlisi de Dades mitjançant R i Moodle